
Thoma  CTMaley  Auctore. 


Convenit  inter  eos,  qui  Medicinam  excolue¬ 
runt,  dimidium  gentis  humanae  febribus  abripi, 
huj usque  maximam  partem  in  his  regionibus 
tunc  temporis  a  Febre  Continua  vitam  ami¬ 
sisse.  Per  classes  exercitusque  grassatur,  nec 
minus  carceres,  nosocomia,  et  nostra  domicilia  in¬ 
festat.  Periculum  a  corporibus  hocce  morbo  cor¬ 
reptis,  et  squalidorum  vestimentis,  nobis  immi- 

net.  Nunc  effluvia  iis  exhalata,  tantis  viribus 
quandoque  pollent,  ut  vitam  animalem  brevi 
tempore  extinguant ;  nunc  tam  debilia  sunt,  ut 
miseri  aegroti  longo  tardoque  morbo  langues¬ 
cant. 


HISTORIA  MORBI. 

Febris  Continua  languore,  lassitudine,  osci¬ 
tatione  et  constrictione  praecordiorum  incipit ; 
pallescit  primo  vultus,  constringitur  cutis,  rigores 
et  horrores,  inappetentia,  capitis  et  totius  corpo¬ 
ris  dolores  migrantes,  et  respirationes  parvae  et 
frequentes  adveniunt,  symptomatibus  vespertinis 
crescentibus :  postea  aegroti  ore  incandescit  rubor, 
cutis  calore  aucto,  lingua  arida,  inquietudine,  ce¬ 
phalalgia,  nausea  et  non  raro  vomitu,  cum  site  et 
obstipatione  existentibus.  Pulsus  saepissime  ple¬ 
nus  et  frequens  primo  est,  sed  nonnunquam  debi¬ 
lis  et  parvus ;  multis  in  casibus  magnam  deter¬ 
minationem  sanguineam  capiti  et  delirium  ferox 
videmus ;  in  aliis  typhomaniam  et  extremam  debi¬ 
litatem.  Cerebrum,  pulmones,  ventriculus,  et 

intestina  sunt  partes  interlise  potissimum  affectae, 
coma,  delirium,  asphyxiam  vel  syncopen  sic  ex¬ 
citantes  simul  vel  seorsum.  Delirium  ferox  pluri¬ 
mum  occurrit  gradibus  morbi  maturis  et  aegris 
juvenilibus  plethoricis,  sed  coma  vel  typhomania 
praecipue  gradibus  provectioribus  apparens,  nec 
vasorum  plethorae,  nec  cerebri  irritationi  sed  ato- 
niae  debetur.  Asphyxia  in  febribus  inflamma¬ 
tione  tracheae,  bronchiarum,  pulmonum  vel  pleurae 
adducitur.  Syncope  nascitur  inflammatione  in 
nonnulla  parte  membranae  mucosae,  ventriculi  et 
intestinorum  existente,  et  frequenter  diarrhoeam 
excitante.  Multis  in  casibus  patefacit  incisio 
cadaverum  nulla  signa  morbi,  vel  inflammationis 
cerebri,  pulmonum,  vel  aliorum  viscerum  ;  fre- 
quenter  tamen  in  cerebro,  pulmonibus,  vel  intes¬ 
tinis,  inflammationem  vel  effusionem  seri,  sangui¬ 
nis,  vel  fluidi  mucopurulenti,  invenimus  ;  et  pau¬ 
cis  in  casibus  instat  gangraena  intestinorum.  Fit 
nonnunquam  inflammatio  vel  obstructio  hepatica, 
et  perraro  morbus  medullae  spinalis ;  tamen  in  nos¬ 
trae  plagae  febribus  non  usitatum  est,  haec  postre¬ 
ma  symptomata  frequenter  videre. 

CAUS.E  EXCITANTES. 

Contagio  et  frigus  praecipue  febrem  indu¬ 
cunt,  sed  debilitas,  immunditia,  et  motus  animi 
deprimentes,  ut  causae  praedisponentes  agunt. 

DE  CAUSA  PROXIMA. 

r  ..f?  *’  'S/ *\  ?  *  *  *  '•  v  <  i  1  KV'  .•'iJc-  'Ali 

Quam  longe  optima  est  doctrina  celeberrimi 
Culleni  ;  nonnullis  in  casibus  tamen  anceps 
esse  potest ;  dixit  causam  excitantem  in  sys¬ 
temate  nervoso  effectus  sedantes  producentem, 
debilitatem  sic  afferre,  et  actionem  cordis  et 
arteriarum  minuere,  etiamque  spasmum  capil¬ 
larium  efficere  :  deinde  conditionem  spasmo¬ 
dicam  capillarium  cor  et  arterias  incitare,  et 
vim  medicatricem  naturae  vel  reactionem  inesse, 
quae  duratura  sit,  si,  ut  Cullenus  dixit,  sic  se 
res  habet,  donec  cedit  spasmus.  Non  dubito  quin 
postrema  pars  theoriae  Doctoris  Culleni  ambi¬ 
gua  sit,  namque  scimus,  circiter  morbi  terminum, 
dum  spasmus  restat,  et  causa  excitans  maxime 

agit,  tamen  reactionem  non  raro  diminutam  esse, 

dummodo  remediis  stimulantibus  et  roboranti- 

. 

bus  opus  sit :  quare  credibilius  est,  me  judicante, 
crisim  febris  reactione  spasmum  vel  causam  ex¬ 
citantem,  superante  non  oriri,  sed,  hac  opinione  ab¬ 
jecta,  causam  excitantem  cujuscunque  na  turge,  tem¬ 
pore  definito  vim  noxiam  per  totum  systema  perde¬ 
re,  et  sensim  decedere,  cum  cessatione  spasmi  capil¬ 
larium,  et  omnium  aliorum  symptomatum.  Hodie 
in  scholis  Parisiorum  docet  Broussais,  febrem  in¬ 
citari  membranarum  ventriculi  vel  intestinorum 
inflammatione ;  idcirco  illum  oportet  conjungere 
Febres  et  Phlegmasias  Culleni  Systematis.  A 
Doctore  Alison  dictum  est,  se,  in  nosocomio 
“  Hotel  Dieu”  nominato,  casus  vidisse,  qui  “  les 
Fievres  Enterites ”  vocantur,  ab  inflammatione 

G  fs 

membrange  mucosae  intestinorum,  opinione  hu¬ 
jus  medici  Gallici,  orientes ;  tamen  nulla  ten¬ 
sio,  nulla  obstipatio,  vel  aliud  symptoma  in¬ 
flammationem  illic  indicans,  denique  nullus  do¬ 
lor  pressura  constitit;  nihilominus  inflamma¬ 
tionem  topicam  putaverunt  hujus  febris  esse 
causam,  quas  a  nobis  reciperetur,  ut  febris  com¬ 
munis  continua  ab  ulla  causa  usitata  oriens.-— 

Etiamque  si  opinio,  quam  Broussais  de  Febre 
Continua  promovet,  vera  sit,  ejus  ortus,  scilicet,  ab 

inflammatione  membranarum  ventriculi  et  intes- 

/ 

tinorum,  decet  emeticis  et  catharticis  drastieis 
perparce  uti ;  intelligimus  tamen,  praesertim  post 
editionem  libri  Doctoris  Hamilton,  usum  ca- 
tharticorum  liberrimum  in  his  casibus  exitum 
felicem  habere.  Suspicor  doctrinam  Broussais, 
sempiternam  oblivionem  subituram  esse,  velut 
Systema  Brunonium,  quod  debilitatem  solum 
causam  fuisse  febris  docuit :  utcunque  me  oportet 
narrare,  hujus  Professoris  doctrinam  in  Gallia 
maxime  utilem  fuisse,  universa  introductione  ra¬ 
tionis  medendi  antiphlogisticae.  Doctor  Mills, 
medicus  cel.  in  Eblana,  ut  nunc  probe  memini, 
in  varia  genera,  sicut  Cephalicum,  Pneumonicum, 
Hepaticum,  Gastriticum,  Enteriticum,  Febres  di¬ 
vidit  ;  nihilominus  apud  multos  medicos  non  po¬ 
test  valere,  namque  plurimi  existimant  optimum 

esse  Systema  Culleni. 

Scimus  gradum  inflammationis  internae  in  Feb¬ 
re  Idiopathica  aliquando  existentem,  eo  minorem 
esse  qui  phlegmasiis  instat,  et  primum  genus  in¬ 
flammationis  incitari  ulla  causa  occasionali  com- 

muni,  cui  debilitas  praecedens  febrilis  dat  actio¬ 
nem  ;  alterum  esse  inflammationem  veram  idio¬ 
pathicam  variis  causis  orientem,  febre  symptoma¬ 
tica  sequente ;  simul  quae  formant  phlegmasiam 
idiopathicam. 

***' 


DIAGNOSIS. 

Febris  idiopathica  in  aetate  puerile  Hydro- 
cephalo  Acuto  partim  similis  est ;  sed  hydroce- 
phali  cephalalgia  primo  advenit  cum  intermissio¬ 
nibus,  in  febre  praestat  constantiam :  in  Hydro- 
cephalo  ventriculus  nausea  vel  vomitu  confestim 
afficitur,  quum  aegrotus  in  toro  residit ,  multo  mi¬ 
nus  in  febre :  porro  brevi  tempore  habemus  talia  al¬ 
tera  signa  hydrocephali,  qualia  sunt  strabismus, 
pupillarum  dilatatio,  obstipatio  pertinax,  et  singu¬ 
lo  gradu  pulsus  variationes.  Propria  sympto¬ 
mata  primaria  Scarlatinae  vel  Rubeolae  temporis 
progressu  eos  morbos  a  Febre  Continua  dignos¬ 
cent  ;  sed  vomitus  et  affectio  epigastrii,  quae  sunt 
in  variola  potissimum  acerba,  non  raro  primo  adi¬ 
tu  febris  saeviunt. 

PROGNOSIS. 


Ut  accurate  prognosin  formemus  in  hoc  aeque 
ac  plurimis  aliis  morbis,  perpendere  opus  est 
symptomatum  quae  sese  manifestant  gravitatem 
etiamque  benignitatem.  Signa  quge  consolatio¬ 
nem  praebent,  sunt  diaphoresis  lenis  et  calida  per 
totum  corpus  diffusa,  somnus  per  noctem  rediens, 
e  quo  facile  est  aegrotum  excitare,  diarrhoea  mitis, 
si  levat  dolorem  capitis,  epistaxis  nonnunquam, 
si  non  profusa  est,  pulsus  mollis  et  minus  frequens, 
lingua  madida  et  nitida  indicans  spasmi  ventri¬ 
culi  et  cutis  remissionem. 

Contra,  haec  signa  quae  terrorem  incutiunt,  et 
saepe  lethalia  evadunt*  sunt,  coma,  cum  pallore  et 
algore  cutis,  delirium,  et  in  capite  magna  conges¬ 
tio  sanguinis  frequenter  effusione  desinens,  fero¬ 
citas  otfulorum,  magna  dyspnoea  vel  tussis,  diar¬ 
rhoea  profusa  debilitatem  adducens,  praesertim 
cum  tympanite ;  sensuum  magna  tarditas,  fauces 
aridae  sine  site,  urina,  antea  rubra,  subito  limpi¬ 
da  facta,  sic  coma  vel  delirium  minitans ;  sudores 

profusi  et  frigidi,  in  partibus  corporis  quibusdam 
tantum  erumpentes ;  haemorrhagiae  passivce  pu¬ 
tredinem  indicantes,  dejectiones  alvina*  et  urinae 
inscio  aegro  redditae,  aphthae,  petechiae,  maculae 
et  vibices,  subsultus  tendinum,  deglutitio  diffici¬ 
lis,  singultus  et  spasmi,  extrema  frigida,  pulsus 
parvus,  intermittens  vel  abnormis,  oculi  immobi¬ 
les,  vultus  collapsus,  cum  faciei  expressione  ab 
Hippocrate  eleganter  descripta,  nimirum  Facie 

HIPPOCRATICA. 

Haec  omnia  symptomata,  vel  eorum  nonnulla 
juncta,  mortem  instare  testantur,  brevissime  vita* 
scintillam  extinguunt,  miseriisque  finem  impo¬ 
nunt. 

••*?*'«$#  «icto  is  iliis 

RATIO  MEDENDI. 


Consilia  medendi  sunt  tria,  ut  docet  Culle- 
nus  ;  primo,  reactionis  violentiam  coercere ;  secun¬ 
do,  debilitatis  causas  removere,  vel  effectis  obstare; 
et  tertio,  ad  putredinem  proclivitatem  emendare. 

Inter  remedia  quibus  consilium  primum  pera¬ 
gitur,  magnam  lucem,  sonum,  et  motum  inuti- 

lem  evitare  monebo  ;  quamobrem  si  aeger  delirio 
correptus,  lecto  oriatur,  blanditiis  eum  demulcere 
conemur,  sed  coercitione  potente  non  decet  uti. 
Namque  operam  daret  ut  impedimenta  omnia  supe¬ 
raret,  quod  illi  multo  pejus  esset  sursum  deorsum 
ambulandi  exercitatione:  et  verisimile  est  eum 
extemplo  ad  somnum  rediturum  esse.  Cuique 
febricitanti  usui  essent  aer  frigidus  et  ven¬ 
tilatio  aegri  sensibus  ordinati ;  praeponendi  sunt 
potus  frigidi  diluentes,  nempe  decoctum  hordei 
acidulatum,  serum  lactis*  vel  aqua.  Emetica,  ob 
potentiam  febrem  discutiendi,  et  praesertim  ubi 
sordibus  ventriculus  oneratur,  utilia  ;  sed  si  impe¬ 
tus  sanguinis  caput  versus  nimius  est,  periculosa 
sint.  Purgantia  salina  et  enemata  olim  laudata 
sunt,  sed  hodie  plurimum  utimur  efficacissimis  ; 
tamen  a  medicis  probatum  est,  nonnunquam 
emeticis  et  semper  catharticis  ullo  adventu  febris 
opus  esse.  In  dosibus  nauseam  excitaturis,  usus 
antimonii  praeparationum,  causa  diaphoresin  ad¬ 
ducendi  (ut  exponit  Cullenus),  priscis  tempori¬ 
bus  patronos  habuit,  et  exitus  felix,  ut  egomet- 
ipse  vidi,  non  raro  secutus  est  intra  duos  vel  tres 
primos  dies  morbi,  sed  non  serius. 

Attamen  nunc  fortiora  et  certiora  remedia  ha¬ 
bemus  ;  ex  his  unum  est  affusio  frigida.  Hoc  re¬ 
medium  maxima  celebritate  nuper  potitum  est, 
et  merito  ;  namque  si  mox  post  impetum  adhi¬ 
beatur,  ubi  calor  stadio  naturali  major  surgit,  et 
ad  ullum  viscerum  nulla  est  determinatio  sangui¬ 
nea,  plurimum  auxilii  confert ;  calorem  imminuit ; 
sudorem  levem  et  as  qualem  excitat  ;  sitim  suble¬ 
vat  ;  et  nunc  aeger  somno  fruitur,  et  ab  eo  exper- 
giscitur  bene  renovatus,  et  cephalalgia  ejus  sub¬ 
mota.  Quando  aegroto  parvum  roboris  est,  cum 
pulsu  tenui  et  debili,  cute  pallida  vel  sudore  oper¬ 
ta,  et  corporis  calore  imminuto  ;  quando  minima 
tussis  vel  dyspnoea  pulmones  adoritur ;  vel  indi¬ 
cant  tormina  aut  diarrhoea  irritationem  intesti¬ 
norum,  hoc  remedio  nunquam  utendum  est.  Iti¬ 
dem  quando  inest  determinatio  ad  caput  sangui¬ 
nis,  me  judice,  necessarium  erit  venae  vel  arteriae 
sectione  primum  uti.  Postremo,  a  Doctore  Cur- 
rie  agnoscitur,  efficax  non  esse,  nisi  cum  his 
limitationibus,  et  secundo  vel  tertio  die  tentatum. 
Nec  obliviscendum  est,  multis  in  casibus  ablutio¬ 
nem  frigidam  vel  tepidam  haud  sine  commodo 

insigni  exerceri,  ubi  effusionem  non  possumus 
experiri. 

Missio  sanguinis  plurimo  esse  usui  fertur  ab 
insignibus  medicis  ;  tamen  multam  circumspectio¬ 
nem  postulat,  et  procul  dubio  creberrime  in  pejus 
vertitur.  Si  videamus  diathesin  plilogisticam 
cum  inflammatione  topica,  beneficium  sanguinem 
deplendi  nunquam  dubitamus ;  liac  conditione 
tamen,  ut  quantitas  apte  ordinetur :  sed  semper 
in  memoria  tenendum,  in  Febre  Continua  hoc 
remedio  caute  uti  nos  oportere,  propter  magnam 
debilitatem  quae  n omi unquam  paucos  intra  dies 
aegrum  invadit. 

Spero  neminem  sic  perversum  esse,  ut  in  in¬ 
flammatione  fortuita  Febris  Continuae  idiopathi¬ 
cae,  missionem  sanguinis  adhibeat,  aeque  ac  in 
phlegmasia  ulla  idiopathica,  veiuti  phrenitide  vel 
pneumonia.  Plerisque  in  casibus,  ubi  tussis  vel 
dyspnoea  accidunt,  depletione  sanguinis  moderata 
opus  sit ;  sed  plerumque  vesicatoria  et  expectoran¬ 
tia  symptomata  levabunt,  dum  eodem  tempore, 
ex  nimio  frigore  aegrum  male  afficere  evitamus. 

i 

Quando  multum  dolet  caput,  cum  magno  delirio, 
missio  sanguinis  moderata,  vel  topica  vel  generalis, 

pro  re  nata  utenda  est ;  simul  atque  abraduntur 
capilli,  applicationes  aquae  frigidae,  et  postea  em¬ 
plastri  vesicatorii,  multum  adjuvant;  contra,  si 
comate  vel  typhomania  febricitans  obruatur  *,  et¬ 
si  quibusdam  abnegetur,  emplastrum  vesicatori- 
um,  toti  capiti  applicandum,  omnibus  aliis  reme¬ 
diis  magnopere  praestat.  Digitalis  proponitur, 
sed,  mea  opinione,  in  febre  remedium  incertum 
est ;  et  usus  aptior  erit  phlegmasiis,  quam  subin- 
jlammationibus  febrimiiy  a  Doctore  0’Brien  sic 
vocatis. 

Calomel  cum  ipecacuanlia,  et  calomel  cum  opio, 
data  sunt,  donec  ptyalismus  excitatus  sit,  quando 
interdum  febris  decessit.  Haec  methodus  medendi, 
ut  opinor,  ambigua  est ;  sed  certe,  si  functiones 
jecoris  male  se  habeant,  hydrargyrus  utilis  erit. 

Secundum  nostrum  consilium  debilitatem  re¬ 
movendi,  id  optime  peractum  est  usu  vini.  Doc- 
tor  Cullen  dixit :  “  Wine  has  the  advantage 
of  being  grateful  to  the  palate  and  stomach,  and 
of  having  its  stimulant  parts  so  much  diluted, 
tliat  it  can  be  conveniently  given  in  small  doses, 


*  Vide  Da r  win  et  alios. 

so  that  it  may  be  employed  with  sufficient  cau- 
tion  ;  but  it  is  of  little  Service,  unless  taken 
pretty  largely.”  Quando  nulla  signa  plilogistica 
itaque  praeter  modum  valent,  sed  debilitas,  cutis 
sudoribus  gelidis  operta,  pulsus  parvus,  debilis,  et 
facile  compressus,  stupor,  typhomania,  cum  sub- 
sultu  tendinum,  urgent,  vinum  aqua  dilutum  ad¬ 
hibe  liberaliter,  donec  ea  symptomata  cedant  ; 
deinde  quantitatem  gradatim  minue.  Apud  hu¬ 
miles  qui  vinum  non  possunt  emere,  cerevisia 
bona,  felice  exitu  vicaria  est.  Cinchonam  multi 
medici  laude  extulerunt,  ob  ejus  vires  febrem  tol¬ 
lendi  ;  casibus  in  mitioribus,  ubi  non  affecti  sunt 
pulmones  vel  caput,  forsitan  potest  juvare;  sed 
quando  multum  reactionis  instat,  signa  morbida 
semper  auget.  Hujus  medicinae  in  febribus  con¬ 
tinuis  utilitas  a  quodam  medico  Anglicano  pro¬ 
mulgata,  a  Doetore  Guegory,  in  aeternum  de¬ 
plorando,  refutata  est ;  et  in  secunda  dissertatione 
dixit  Doctor  Fordyce  :  “  The  bark  of  cincho- 
na,  and  probably  all  medicines  that  act  in  a  simi- 
lar  manner,  have  no  power  of  taking  off  fever 
whcn  present,  but  only  a  power  of  preventing 
the  retura  ;  or  if  they  have  any  action  on  a  fe- 

ver  when  present,  they  tend  to  prolong  it,  and 
prevent  a  perfect  crisis  from  taking  place.”  Ex 
his  opinionibus  colligo,  cinchonam  praesertim  uti¬ 
lem  esse,  quando  e  morbo  aegrotus  recreatur. 

Opium  ad  inquietudinem  mitigandam  utile 
erit,  quando  morbus  provectior  est,  et  reactio  mi¬ 
nor  ;  et  si  spasmi  vel  subsultus  tendinum  ob¬ 
veniant,  me  judice,  moscho  vel  aethere  melius  est. 
Hae  sunt  observationes  Doctoris  Cuiiiue  : — 
Quando  in  febre  opium  adhibemus,  si  calor  sta¬ 
dio  naturali  major  sit,  et  cutis  arida,  saepen umero 
calor  et  anxietas  crescit ;  tamen  nonnullis  casi¬ 
bus  videmus,  etsi  calor  praeter  naturam  surgit, 
quando  cutis  humescere  incipit,  opium  diaphore- 
sin  properare,  calorem  imminuere,  et  sic  quietem 
et  somnum  adducere.  Dixit,  haustum  anodynum 
primo  vesperi  datum,  non  raro  calorem  et  anxieta¬ 
tem  crescere;  quum  tempore  matutino  circiter 
horam  secundam  vel  tertiam  adhibitum,  diapho- 
resin  et  soporem  adduxisse,  quia  vesperi  exacer¬ 
batio  maxima  est,  et  mane  subsidere  incipit. 
Quando  opium  adhibitum  est,  et  calor  vehemens 
ejus  vim  salutarem  obstat,  ad  affusionem  tepidam 

vel  frigidam  recurrere  utile  erit,  namque  sic  cor¬ 
poris  temperiem  minues,  somno  saepe  sequente. 

C  amplior  nonnunquam  somnum  affert,  post¬ 
quam  nostram  spem  opium  fefellit.  Carbonas 
Ammoniae,  Spiritus  Vini  Gallici,  et  interdum 
doses  Capsici,  adhibeantur,  si  vis  vitae  celeriter 
labet.  Coctor  Ferri  ar  famam  dissipat,  solu¬ 
tionem  arsenicalem,  nonnullis  casibus  desperatis 
miro  modo  respondisse. 

Tertium  consilium,  ad  putredinem  proclivitatem 
emendandi,  explendum  est,  ventilatione  ex  aeris 
puri  accessu  aequabili  in  aegri  cameram,  usu  po¬ 
tus  acidulati,  vini,  et  acidorum  mineralium.  Prae¬ 
terea,  munditia  assidue  colenda,  lintea  toralia, 
aliaque  crebro  mutanda,  et  exinanitiones  omnes 
diligenter  et  confestim  removendae.  Quum  homo 
jam  convalescit,  eum  necesse  erit  prudenter 
evitare  fatigationem,  frigus,  et  victum  concoctu 
difficilem ;  sed  diaeta  lautior,  vini  usus  modicus, 
et  in  rus  ex  urbe  demigratio,  cum  usu  balnei  fri¬ 
gidi,  quando  tempestivum  fuerit,  vires  cito  redin¬ 
tegrabunt  ;  etiam  que  nunc  praecipue  utilis  erit 
cortex  Cinchonae. 

Curatione  febris  nunc  tractata,  quantum  hocee 
opusculum  mihi  facultatem  daret,  idoneum  vide¬ 
tur  pauca  de  Prophylaxi  dicere :  causa  meis  votis 
penitus  potiundi,  animo  nequeo  temperare,  quin 
regulas  praeclaras  Doctoris  Haygauth  inseram  : 

Imo,  Quando  munditia  et  aer  purus,  contra 
contagionem  maxima  praesidia  sunt,  semper  ne- 
cesse  erit  ostium  cubiculi  ubi  jacet  aeger,  praeci¬ 
pue  in  domiciliis  pauperum,  apertum  esse  ;  etiam- 
que  fenestram  aperiri  utile  erit,  quum  advenae  cu¬ 
biculum  intrant. 

2do,  Lecti  velum  ductile  non  decet  claudere, 
sed  uno  latere  vultum  aegroti  ab  luce  nimis  ful¬ 
gente  tueri. 

3tio,  Idoneum  est,  omnia  lintea  vel  vasa  fre¬ 
quenter  mutanda,  et  confestim  in  aqua  ponenda. 

4to,  Exinanitiones  aegri  instanter  removendae,  et 
prope  lectum  pavimentum  humido  peniculo  omni 
die  bene  fricandum. 

5to,  Medicos  et  alios  qui  aegrotis  inserviunt 
oportet  eorum  halitum  evitare,  et  pro  tempore 
respirationem  interdicendo  contagionem  possunt 
evitare. 

c 

6to,  Cubiculum  febricitantis  inani  ventriculo 
salutator  non  intraret ;  et  abeundo,  illum  oportet 
quicquid  salivae  in  ejus  faucibus  sit  exscreare. 

Simul  cum  his  rationibus,  aegroti  cubiculi  va¬ 
pore  acidi  nitrici,  muriatici  vel  sulphurici,  fumi¬ 
gatio,  omnem  contagionem  extinguet.  —  Nunc 
valedico  ;  et  hasce  studiorum  primitias  vobis,  Lec¬ 
tores  amici,  committo,  animo  benevolo  vos  intueri 
sperans. 


FINIS. 


